B4-0148, 0149, 0163 και 0166/98

Ψήφισμα σχετικά με την 54η Σύνοδο της Επιτροπής των Ηνωμένων Εθνών για τα Δικαιώματα του Ανθρώπου

Το Ευρωπαΐκό Κοινοβούλιο,

- έχοντας υπόψη το άρθρο Ι.1, εδάφιο 2 της Συνθήκης για την Ευρωπαΐκή Ένωση και το άρθρο 130 Υ της Συνθήκης ΕΚ που θεσπίζουν την προώθηση των ανθρωπίνων δικαιωμάτων ως στόχο της Κοινής Εξωτερικής Πολιτικής και Πολιτικής Ασφαλείας,

- έχοντας υπόψη το πλέον πρόσφατο ψήφισμά του με θέμα τα δικαιώματα του ανθρώπου ανά τον κόσμο και την πολιτική της Ένωσης στον τομέα των δικαιωμάτων του ανθρώπου, το οποίο ενέκρινε στις 12 Δεκεμβρίου 1996 ((ΕΕ C 20 της 20.1.1997, σελ. 161)),

- έχοντας υπόψη τα παλαιότερα ψηφίσματά του με θέμα την Επιτροπή των Ηνωμένων Εθνών για τα Ανθρώπινα Δικαιώματα, τα οποία ενέκρινε στις 27 Μαρτίου 1996 ((ΕΕ C 117 της 22.4.1996, σελ. 13)), στις 20 Φεβρουαρίου 1997 ((ΕΕ C 85 της 17.3.1997, σελ. 143)) και 23 Οκτωβρίου 1997 ((ΣΠ της ημερομηνίας αυτής, Μέρος ΙΙ, σημείο 9 α))),

Α. λαμβάνοντας υπόψη ότι η Τελική Πράξη της Διασκέψεως της Βιέννης για τα Ανθρώπινα Δικαιώματα (Ιούλιος 1993) επαναβεβαίωσε τον καθολικό χαρακτήρα, το αδιαίρετο και την αλληλοεξάρτηση των ανθρωπίνων δικαιωμάτων,

Β. λαμβάνοντας υπόψη ότι η αρχή της συζητήσεως των παραβιάσεων των ανθρωπίνων δικαιωμάτων σε συγκεκριμένες χώρες που κατονομάζονται σε ανοικτά, πολυμερή Forum όπως η Επιτροπή των Ηνωμένων Εθνών για τα Ανθρώπινα Δικαιώματα δεν πρέπει να υπονομεύεται δεδομένης της ευθύνης που φέρει η διεθνής κοινότητα εν τω συνόλω της για τον σεβασμό των ανθρωπίνων δικαιωμάτων παγκοσμίως,

Γ. λαμβάνοντας υπόψη ότι άλλες διαδικασίες για να τίθενται τα προβλήματα των ανθρωπίνων δικαιωμάτων, είτε διμερείς είτε πολυμερείς, δεν πρέπει να θεωρούνται υποκατάστατο του έργου της Επιτροπής των Ηνωμένων Εθνών για τα Ανθρώπινα Δικαιώματα,

1. καλεί το Συμβούλιο να επιληφθεί, μέσω των κρατών μελών που είναι επί του παρόντος μέλη της Επιτροπής Ανθρωπίνων Δικαιωμάτων των Ηνωμένων Εθνών, με σθένος των υποθέσεων που τίθενται στα ψηφίσματα του Ευρωπαΐκού Κοινοβουλίου και συγκεκριμένα της καταστάσεως των ανθρωπίνων δικαιωμάτων στην Κίνα, τη Νιγηρία, τη Μυανμάρ, το Σουδάν, το Ιράν, το Ιράκ, τη Λαοκρατική Δημοκρατία του Κογκό, την Τουρκία, το Αφγανιστάν, την Καμπότζη και το Ανατολικό Τιμόρ, την Κούβα, τη Βόρειο Κορέα και την Κολομβία 7

2. καλεί το Συμβούλιο και τα κράτη μέλη να μεριμνήσουν ώστε το θέμα της Αλγερίας να εγγραφεί στην ημερήσια διάταξη της προσεχούς καταστεί της προσεχούς συνόδου της αρμοδίας για τα δικαιώματα του ανθρώπου επιτροπής των Ηνωμένων Εθνών 7

3. καλεί το Συμβούλιο να υιοθετήσει κοινή θέση όσον αφορά την κατάσταση των ανθρωπίνων δικαιωμάτων στην Κίνα και να αντιμετωπίσει την Επιτροπή των Ηνωμένων Εθνών με βάση την κοινή αυτή θέση και καλεί το Συμβούλιο και την Επιτροπή να υποβάλουν στο Κοινοβούλιο γραπτές εκθέσεις σχετικά με τον πρόσφατα ανανεωθέντα «διάλογο για τα ανθρώπινα δικαιώματα» με τη χώρα αυτή 7

4. καλεί το Συμβούλιο και τα κράτη μέλη να μεριμνήσουν ώστε να καταστεί και το θέμα της Κίνας μια από τις βασικές προτεραιότητες της προσεχούς συνόδου, δεδομένου ότι δεν έχει σημειωθεί βελτίωση στην κατάσταση που παρουσιάζει κατά τα τελευταία έτη ο τομέας των δικαιωμάτων του ανθρώπου στη χώρα αυτή 7

5. καλεί όλες τις χώρες να εκπληρούν την υποχρέωση αναφοράς που έχουν βάσει των Διεθνών Συμφώνων για τα Ατομικά και Πολιτικά Δικαιώματα καθώς και τα Οικονομικά, Κοινωνικά και Πολιτιστικά Δικαιώματα και να συνεργάζονται πλήρως με τους Ειδικούς Εισηγητές των Ηνωμένων Εθνών 7

6. καλεί το Συμβούλιο να αποτρέψει τις προσπάθειες παρεμποδίσεως ή εξασθενίσεως της προτεινόμενης Δηλώσεως για τους Προασπιστές των Ανθρωπίνων Δικαιωμάτων 7

7. καλεί να υπάρξουν περαιτέρω προσπάθειες για να δοθεί συνέχεια στο ψήφισμα περί καταργήσεως της θανατικής ποινής που εγκρίθηκε κατά την περσινή σύνοδο 7

8. καλεί το Συμβούλιο να στηρίξει τις πρωτοβουλίες για την καταπολέμηση της κακομεταχειρίσεως των κρατουμένων, καταχρήσεως η οποία έχει προσφάτως αποτελέσει θέμα αναφορών, συμπεριλαμβανομένων των περιπτώσεων σε κράτη όπως η Σαουδική Αραβία και η Κένυα 7

9. ζητεί να καταβληθούν ιδίως προσπάθειες προς βελτίωση του σεβασμού των δικαιωμάτων όσων ζητούν άσυλο, των προσφύγων και των εκτοπισμένων ατόμων, ο αριθμός των οποίων σήμερα ανέρχεται περίπου σε 22 εκατομμύρια 7 ζητεί επίσης να διεξαχθεί συζήτηση με θέμα τη σωματεμπορία γυναικών 7

10. επαναλαμβάνει τη στήριξη που παρέχει για βελτιωμένα νομικά πρότυπα όσον αφορά την προστασία των παιδιών από σεξουαλική εκμετάλλευση, από πρακτικές εκμεταλλεύσεως σε επίπεδο εργασίας και από τις επενέργειες του πολέμου 7

11. παροτρύνει το Συμβούλιο να θέσει εκ νέου τις περιπτώσεις δύο ατόμων που έχουν τιμηθεί με το Βραβείο Ζαχάρωφ του Ευρωπαΐκού Κοινοβουλίου, της Λέιλα Ζάνα, η οποία παραμένει αδίκως στη φυλακή, και της Ανγκ Σαν Σου Κι, η οποία παραμένει υπό περιοριστική επιτήρηση, ζητώντας την άμεση και άνευ όρων απελευθέρωσή τους 7

12. καλεί το Συμβούλιο να υποστηρίξει την αναμόρφωση των μηχανισμών των Ηνωμένων Εθνών στο πεδίο των ανθρωπίνων δικαιωμάτων προς βελτίωση της αποτελεσματικότητάς τους και να συνεχίσει να συμβάλλει με τη διάθεση πόρων για αξιόλογες πολυμερείς πρωτοβουλίες υπέρ των ανθρωπίνων δικαιωμάτων 7

13. καλεί το Συμβούλιο και τα κράτη μέλη να ζητήσουν να περιληφθεί στην ημερήσια διάταξη ένα θέμα για την εξέταση της συνεργασίας μεταξύ των κρατών και της προόδου που έχει σημειωθεί όσον αφορά την εφαρμογή συστάσεων εκ μέρους της αρμοδίας για τα δικαιώματα του ανθρώπου επιτροπής των Ηνωμένων Εθνών, καθώς και όσον αφορά τη λειτουργία των σχετικών με τα δικαιώματα του ανθρώπου μηχανισμών της 7

14. καλεί το Συμβούλιο και τα κράτη μέλη να καταβάλουν προσπάθειες για την ολοκλήρωση ενός διεκδικητικού και διεξοδικού σχεδίου δήλωσης για την υπεράσπιση των δικαιωμάτων του ανθρώπου, το οποίο θα μπορεί να εγκριθεί από τη Γενική Συνέλευση των Ηνωμένων Εθνών το 1998 7

15. καλεί το Συμβούλιο να πληροφορήσει το Κοινοβούλιο σχετικά με την έκβαση της επικείμενης Συνόδου της Επιτροπής Ανθρωπίνων Δικαιωμάτων 7

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών και τις κυβερνήσεις των κρατών τα οποία κατονομάζονται.